జాక్ కాలిస్ అంతర్జాతీయ క్రికెట్ సెంచరీల జాబితా

[కుడి|thumb| [జాక్ కాలిస్|జాక్వెస్ కాలిస్ ఇతర దక్షిణాఫ్రికా ఆటగాడి కంటే ఎక్కువ అంతర్జాతీయ సెంచరీలు సాధించాడు.]]
జాక్వెస్ కాలిస్ ఆల్ రౌండర్‌గా ఆడిన దక్షిణాఫ్రికా క్రికెటరు. అతను "సార్వకాలిక గొప్ప క్రికెటర్"గా వర్ణించబడ్డాడు.   సర్ గార్ఫీల్డ్ సోబర్స్‌తో పాటు ఆల్ టైమ్ అత్యుత్తమ ఆల్ రౌండర్‌లలో ఒకరిగా పరిగణించబడ్డాడు.  అతను టెస్టు క్రికెట్‌లో 45 సెంచరీలు సాధించాడు. దక్షిణాఫ్రికా ఆటగాళ్ళలో ఇది అత్యధికం.  వన్డే ఇంటర్నేషనల్ (వన్‌డే) మ్యాచ్‌లలో 17 సెంచరీలు చేశాడు.  అతను టెస్టు, వన్‌డే క్రికెట్‌లో దక్షిణాఫ్రికా బ్యాట్స్‌మెన్‌లందరిలోకీ పరుగులలో ముందున్నాడు.  

1995 డిసెంబరులో ఇంగ్లండ్‌పై కాలిస్ తన తొలి టెస్టు ఆడాడు. రెండు సంవత్సరాల తర్వాత, తన ఏడవ టెస్టు మ్యాచ్‌లో ఆస్ట్రేలియాపై 101 పరుగులు చేసి, తన తొలి టెస్టు సెంచరీ సాధించాడు. వెస్టిండీస్‌తో జరిగిన 2003-04 సిరీస్‌లో కాలిస్, నాలుగు టెస్టు మ్యాచ్‌లలో ప్రతీ దానిలో ఒక్కో సెంచరీ సాధించాడు. మూడు కంటే ఎక్కువ టెస్టుల సిరీస్‌లో ప్రతి మ్యాచ్‌లో 100 దాటిన మొదటి క్రికెటర్ అతడు.  దక్షిణాఫ్రికా ఆటగాడు వరుసగా నాలుగు టెస్టు మ్యాచ్‌లలో సెంచరీలు చేయడం కూడా మొదటిదే. అతను ఆ వర్సను తన తదుపరి మ్యాచ్‌లో కూడా కొనసాగించాడు. న్యూజిలాండ్‌పై 150 నాటౌట్‌ చేసి, ఐదు వరుస టెస్టుల్లో శతకాలు చేసి, సర్ డొనాల్డ్ బ్రాడ్‌మాన్ తర్వాత రెండవ ఆటగాడిగా నిలిచాడు. 2004–05 వెస్టిండీస్ పర్యటనలో 22వ సెంచరీ సాధించినప్పుడు, టెస్టు క్రికెట్‌లో అత్యధిక పరుగులు చేసిన దక్షిణాఫ్రికా ఆటగాడిగా గ్యారీ కిర్‌స్టెన్‌ను అధిగమించాడు.  2004-05, 2005 క్రికెట్ సీజన్లలో అతని విజయాల కారణంగా - ఆ సమయంలో అతను ఆరు టెస్టు సెంచరీలు సాధించాడు - అంతర్జాతీయ క్రికెట్ కౌన్సిల్ (ICC) అతనిని టెస్టు ప్లేయర్ ఆఫ్ ది ఇయర్‌గా ఎంపిక చేసింది.  2007 అక్టోబరులో అతను పాకిస్తాన్‌తో జరిగిన టెస్టు మ్యాచ్‌లో రెండు ఇన్నింగ్స్‌లలో 100 పరుగులు చేసిన నాల్గవ దక్షిణాఫ్రికా ఆటగాడిగా నిలిచాడు.  అతను తర్వాతి మూడు టెస్టుల్లో ఒక్కో సెంచరీ సాధించాడు, నాలుగు టెస్టు మ్యాచ్‌ల్లో ఐదు సెంచరీలు చేశాడు.  అలా చేయడం ద్వారా, అతను బ్రాడ్‌మాన్, మాథ్యూ హేడెన్, కెన్ బారింగ్‌టన్‌లను రెండు సందర్భాలలో వరుసగా నాలుగు టెస్టు మ్యాచ్‌లలో సెంచరీలు చేసిన కేవలం నలుగురు ఆటగాళ్లలో ఒకరిగా చేరాడు. కాలిస్ 2010 డిసెంబరులో టెస్టు క్రికెట్‌లో తన మొదటి డబుల్ సెంచరీ సాధించాడు.భారత్‌తో జరిగిన మొదటి టెస్టులో అజేయంగా 201 పరుగులు చేశాడు. అతని డబుల్ సెంచరీకి ముందు, టాప్ 15 టెస్టు పరుగుల స్కోరర్‌లలో 200 చేరుకోనిది కాలిస్ ఒక్కడే. తర్వాత అదే సిరీస్‌లో, కాలిస్ తన కెరీర్‌లో రెండోసారి మ్యాచ్‌లో రెండు ఇన్నింగ్స్‌ల్లోనూ సెంచరీలు చేసాడు. రెండు సందర్భాల్లో ఈ ఘనత సాధించిన మొదటి దక్షిణాఫ్రికా ఆటగాడిగా నిలిచాడు. 2012లో శ్రీలంకపై తన రెండవ డబుల్ సెంచరీ, అతని అత్యధిక స్కోరు 224 చేసాడు

వన్‌డే క్రికెట్‌లో, కాలిస్ తన తొలి సెంచరీని 1998 జనవరిలో సాధించాడు, న్యూజిలాండ్‌పై మొత్తం 111 పరుగులు చేశాడు. అతను 2004 ఫిబ్రవరిలో వెస్టిండీస్‌తో జరిగిన వన్‌డేలలో 139 పరుగులతో తన అత్యధిక స్కోరును చేరుకున్నాడు  అతను సాధారణంగా ఒక డెలివరీకి ఒక పరుగు కంటే నెమ్మదిగా స్కోర్ చేస్తాడు. అయితే సెంచరీని చేరుకునే సందర్భాలలో మరింత వేగంగా స్కోర్ చేసేవాడు. 100 కంటే తక్కువ స్కోర్ చేసినప్పుడు స్ట్రైక్ రేటు 72.77 కాగా, శతకం చేసినపుడు అది 90.24 ఉంటుంది. 2007 క్రికెట్ ప్రపంచ కప్ సందర్భంగా నెదర్లాండ్స్‌పై 128 నాటౌట్ స్కోర్ చేసినప్పుడు అతని స్ట్రైక్-రేట్ 117.43. అతను వన్‌డే క్రికెట్‌లో 10,000 కంటే ఎక్కువ పరుగులు చేసిన ఏకైక దక్షిణాఫ్రికా ఆటగాడు, అతని 17 వన్‌డే సెంచరీలు అతని దేశస్థులలో హెర్షెల్ గిబ్స్ చేసిన 21 సెంచరీల తర్వాత రెండవ స్థానంలో ఉన్నాయి.

## సూచిక

## వన్డే సెంచరీలు

## మూలాలు


వర్గం:క్రికెట్ జాబితాలు